ସୁରଟଃ ଟେଲିକମ ଇଣ୍ଡଷ୍ଟ୍ରି ପରେ ଜିଓ ଅଟା | କଥାଟି ଶୁଣିବାକୁ ଟିକେ ଅଜବ ଲାଗୁଥିଲେ ବି ଏକଥା ଏକଦମ ସତ | ଜିଓ ବ୍ରାଣ୍ଡକୁ ବ୍ୟବହାର କରି ଅଟା ବ୍ୟବସାୟ କରୁଥିବା କିଛି ଠକଙ୍କୁ ପୁଲିସ ଗିରଫ କରିବା ପରେ ଏଘଟଣା ବାବଦରେ ଜଣାପଡିଛି | ମିଳିଥିବା ସୂଚନା ମୁତାବକ ଗୁଜୁରାଟର ସୁରଟରେ ଟେଲିକମ୍ କମ୍ପାନୀ ରିଲାଏନ୍ସ ଜିଓ ନାମରେ ଅଟା ବିକ୍ରି କରୁଥିବା ୪ ଜଣଙ୍କୁ ଗିରଫ କରାଯାଇଛି। ଏହି ଚାରିଜଣ ଅଭିଯୁକ୍ତ ଜିଓ ଟ୍ରେଡ୍ ମାର୍କ ବ୍ୟବହାର କରି ବେଆଇନ ଭାବେ ଅଟା ବିକ୍ରି କରୁଥିଲେ। ବୁଧବାର ଦିନ ପୁଲିସ ଏ ସମ୍ପର୍କରେ ଅଭିଯୋଗ ପାଇବା ପରେ ଅଭିଯୁକ୍ତଙ୍କୁ ଗିରଫ କରାଯାଇଛି ।
